Vahids Halilhodžičs

Vahids Halilhodžičs (, dzimis ) ir bosniešu futbola treneris un bijušais futbolists, spēlēja uzbrucēja pozīcijā, bijis Dienvidslāvijas futbola izlases dalībnieks. Kopš 2019. gada Halilhodžičs ir Marokas futbola izlases galvenais treneris.

Uzskatīts par vienu no labākajiem 70. un 80. gadu Dienvidslāvu futbolistiem. Spoži spēlējis Dienvidslāvijas komandā Velež Mostar un Francijas komandās Nantes un Paris Saint-Germain. 1983. un 1985. gadā bijis Francijas līgas labākais vārtu guvējs. Dienvidslāvijas futbola izlases sastāvā kopumā aizvadījis 15 mačus un guvis 8 vārtus. Spēlējis 1976. gada Eiropas čempionātā un 1982. gada FIFA Pasaules kausā.

1993. gadā Francijā sācis savu trenera karjeru. 1997. gadā ar Raja Casablanca komandu uzvarējis CAF Čempionu līgā. 1998. gadā kļuvis par Francijas komandas Lille galveno treneri. Mazāk nekā trīs gadu laikā aizvedis komandu no Francijas pēc spēka otrās līgas līdz 3. vietai Ligue 1. 2004. gadā ar Paris Saint-Germain izcīnījis Francijas kausu, bet 2011. gadā ar Dinamo Zagreb uzvarējis Horvātijas Pirmajā līgā. Ievedis Kotdivuāras futbola izlasi 2010. gada FIFA Pasaules kausā, bet četrus mēnešus pirms finālturnīra ticis atlaists. Ar Alžīrijas futbola izlasi piedalījies 2014. gada FIFA Pasaules kausā. Vēlāk ar Japānas futbola izlasi iekļuvis 2018. gada FIFA Pasaules kausā, bet atkal pāris mēnešus pirms finālturnīra ticis atbrīvots no amata. 2019. gadā kļuvis par Marokas futbola izlases galveno treneri.

 Sasniegumi 

 Spēlētāja karjera 
Velež Mostar

 Dienvidslāvijas kauss: 1980—81

Nantes

 Francijas 1. divīzija: 1982—83

 Trenera karjera 
Raja Casablanca

 CAF Čempionu līga: 1997
 Botola: 1997—98

Lille

 Francijas 2. līga: 1999—2000

Paris Saint-Germain

 Francijas kauss: 2003—04

Dinamo Zagreb

 Horvātijas Pirmā līga: 2010—11

 Ārējās saites 

Kategorija:1952. gadā dzimušie
Kategorija:Dienvidslāvijas futbolisti
Kategorija:Dienvidslāvijas izlases futbolisti
Kategorija:Bosnijas un Hercegovinas futbola treneri
Kategorija:FC Nantes spēlētāji
Kategorija:Parīzes "Saint-Germain" spēlētāji
Kategorija:1976. gada Eiropas čempionāta futbolā spēlētāji
Kategorija:1982. gada FIFA Pasaules kausa spēlētāji
Kategorija:Kotdivuāras futbola izlases treneri
Kategorija:Alžīrijas futbola izlases treneri
Kategorija:Japānas futbola izlases treneri
Kategorija:Marokas futbola izlases treneri
Kategorija:2014. gada FIFA Pasaules kausa treneri